རྒྱལ་ཁབ་ཀྱི་གཅིག་གྱུར་མགོ་ཁྲིད་འོག་ཏུ།གྲངས་ཉུང་མི་རིགས་སོ་སོ་གནས་བཅས་པའི་ས་ཁུལ་དུ་ས་ཁོངས་རང་སྐྱོང་ལག་བསྟར་བྱས་ནས།རང་སྐྱོང་ལས་ཁུངས་བཙུགས་པ་དང་།རང་སྐྱོང་ཁེ་དབང་ལག་བསྟར་བྱས།མི་རིགས་ས་ཁོངས་རང་སྐྱོང་ལམ་ལུགས་ཀྱི་བསྟན་དོན་དང་ཁྱད་རྟགས་ཀྱིས།རྒྱལ་ཁབ་ཀྱིས་གྲངས་ཉུང་མི་རིགས་ཀྱིས་མི་རིགས་རང་ནང་ཁུལ་གྱི་ལས་དོན་ལ་རང་བདག་དོ་དམ་བྱེད་པར་བརྩི་འཇོག་དང་འགན་ལེན་བྱེད་པའི་དགོངས་པ་དངོས་མཚོན་པར་མ་ཟད།ད་དུང་མི་རིགས་འདྲ་མཉམ་དང་མི་རིགས་མཐུན་སྒྲིལ།མི་རིགས་ཚང་མ་མཉམ་དུ་དར་རྒྱས་སུ་འགྲོ་བའི་རྩ་དོན་མཚོན་པར་བྱས་ཤིང་།དེའི་ནང་ད་དུང་ཀྲུང་གོ་གུང་ཁྲན་ཏང་དང་ཀྲུང་གོའི་མི་དམངས་ཀྱི་ལག་ལེན་ཉམས་མྱོང་དང་ཆབ་སྲིད་བློ་གྲོས་ཡང་ཉིང་འདུས་བྱས་ཡོད།རྒྱལ་ཁབ་ཀྱི་གཞི་རྩའི་ཆབ་སྲིད་ལམ་ལུགས་ཤིག་ཡིན་པའི་ཆ་ནས།མི་རིགས་ས་ཁོངས་རང་སྐྱོང་ནི་སྤྱི་ཚོགས་རིང་ལུགས་ཀྱི་ཆབ་སྲིད་དཔལ་ཡོན་དེ་མི་རིགས་གནད་དོན་ཐོག་ནས་གཅིག་བསྡུས་སུ་མངོན་པ་ཞིག་ཡིན་པས།དེས་སྤྱི་ཚོགས་རིང་ལུགས་ཀྱི་རེ་འདུན་དངོས་མཚོན་ཞིང་།སྤྱི་ཚོགས་རིང་ལུགས་ཀྱི་ཆབ་སྲིད་ཁྱད་སྟོབས་དངོས་གྲུབ་པ་རེད།།